## Pravilnik o mjerama za suzbijanje i iskorjenjivanje klasične svinjske kuge

### NN 67/1991 (12.12.1991.), Pravilnik o mjerama za suzbijanje i iskorjenjivanje klasične svinjske kuge

# MINISTARSTVO POLJOPRIVREDE, ŠUMARSTVA I VODOPRIVREDE

Na temelju Članka 28. stavka 5. Zakona o zdravstvenoj zaštiti životinja
i veterinarskoj djelatnosti ("Narodne novine", br. 52/91), ministar
poljoprivrede, šumarstva i vodoprivrede donosi

## PRAVILNIK

### o mjeranla za šuzbijanje i iskorjenjivanje klasične svinjske kuge

Članak 1.

Ovim se pravilnikom propisuju mjere za suzbijanje i iskorjenjivanje
klasične svinjske kuge.

Članak 2.

Svinje se smatraju sumnjivima na oboljenje od klasične svinjske kuge
ako se epizootiološki opravdano posumnja na tu zaraznu bolest odnosno ako
se kliničkim pregledom ustanove znaci te bolesti, a patoanatomski utvrde
promjene na organima ili tkivima karakteristične za klasičnu svinjsku kugu.
Svinje se smatraju oboljelima od klasične svinjske kuge ako se osnovano
posumnja na klasičnu svinjsku kugu, a virus klasične svinjske kuge dokaže
laboratorijskom pretragom tehnikom flourescentnih antitijela u njihovu
organizmu. Ako se na teritoriju Republike Hrvatske prvi put osnovano posumnja
na klasičnu svinjsku kugu, obvezan je biološki pokus ako su od posljednjega
utvrđenog slučaja klasične svinjske kuge prošla više od 24 mjeseca.

Članak 3.

Dijagnostička laboratorijska ispitivanja, tehnikom fluorescentnih antitijela
i biološki pokus obavljaju se u Hrvatskom veterinarskom zavodu.

Članak 4.

Ako je u određenom dvorištu ili objektu utvrđena klasična svinjska kuga
ili se sumnja na klasičnu svinjsku kugu, naredit će se ove mjere:

1. zabrana kretanja svinja izvan zaraženog ili na zarazu sumnjivoga
dvorišta ili objekta;

2. zabrana iznošenja i prometa svinja, proizvoda, sirovina i otpadaka
podrijetlom od svinja, stočne hrane i drugih predmeta s kojima se virus
klasične svinjske kuge može iznijeti iz zaraženog ili na zarazu sumnjivog
dvorišta i objekta;

3. eutanazija svih svinja u objektu u kojemu je utvrđena klasična svinjska
kuga;

4. neškodljivo uklanjanje leševa uginulih i eutanaziranih svinja;

5. zapljena i neškodljivo uklanjanje proizvoda, sirovina i otpadaka
podrijetlom od svinja oboljelih od klasične svinjske kuge ili od svinja
za koje se sumnja da su oboljele od klasične svinjske kuge:

6. ograničenje kretanja osoba koje su došle u doticaj sa životinjama
oboljelim od klasične svinjske kuge ili životinjama za koje se sumnja da
su oboljele od klasične svinjske kuge odnosno s proizvodima, sirovinama
i otpacima podrijetlom od oboljelih životinja:

7. zabrana radnicima koji su boravili u zaraženom dvorištu ili objektu
da prije dezinfekcije dođu u doticaj sa zdravim životinjama;

8. dezinfekcija staja, ispusta za svinje. dvorišta i opreme koja je
upotrebljavana u zaraženom dvorištu ili objektu, određenim dezinfekcijskim
sredstvom;

9. pakiranje i odlaganje stajskog gnoja i zabrana iznošenja i upotrebe
stajskog gnoja i osoke najmanje 40 dana od dana izvršenja naredenih mjera
u dvorištu ili objektu; l0. deratizacija, dezinsekcija i dezinfekcije u
zaraženom dvorištu ili objektu.

Članak 5.

U općini u kojoj je utvrđena klasična svinjska kuga naredit će se ove
mjere:

1. utvrđivanje epizootiološke situacije, porijekla zaraze i putova njezina
prenošenja;

2. zabrana izdavanja svjedodžbi o zdravstvenom stanju za svinje s područja
zaraženih općina ili mjesta;

3. popis i zaštitno cijepljenje svih necijepljenih svinja;

4. zaštitno cijepljenje svih cijepljenih svinja ako im je pri prošlom
cijepljenju bilo manje od tri mjeseca;

5. zabrana održavanja sajmova, svih oblika sakupljanja svinja i održavanja
stočnih tržnica na području općine u kojoj je utvrđena klasična svinjska
kuga;

6. zabrana upotrebe neprokuhanih pomija za prehranu svinja.

Članak 6.

Radi sprečavanja pojave klasične svinjske kuge, na teritoriju Republike
Hrvatske obvezno je, dva puta godišnje, zaštitno cijepljenje svih svinja
koje su navršile 90 dana, ako to zahtijeva epizootiološka situacija, o
čemu se moraju dostavljati određeni podaci.

Članak 7.

Zaštitno cijepljenje svinja protiv klasične svinjske kuge obavlja se
cjepivom pripremljenim od K soja virusa, a način zaštitnog cijepljenja
i rokove u kojima će se ono provesti određuje Ministarstvo poljoprivrede,
šumarstva i vodoprivrede - Uprava za veterinarstvo.

Članak 8.

Smatra se da je klasična svinjska kuga prestala, ako su izvršene sve
naređene mjere iz članka 4. i 5. ovoga pravilnika i ako je od tada proteklo
najmanje šest tjedana.

Članak 9.

Na dan stupanja na snagu ovog pravilnika prestaje važiti Pravilnik o
mjerama za suzbijanje i iskorjenjivanje klasične svinjske kuge ("Službeni
list SFRJ", br. 6/88).

Članak 10.

Ovaj pravilnik stupa na snagu osmoga dana od dana objave u "Narodnim
novinama".

Klasa: 322-01/91-01/460

Urbroj : 525-01-91 -1

Zagreb. 5. prosinca 1991.

Ministar poljoprivrede, šumarstva i vodoprivrede

**Ivan Tarnaj, dipt. ing., v. r.**

Pravilnik, NN 67/1991-1790